Jumătate din plafonul alocat pentru "Noua Casă", epuizat în primele două luni de la începutul programului.
În primele două luni de la startul programului, a fost epuizat aproape jumătate din plafonul alocat. 5.500 de persoane au aplicat până acum. Doar în perioada 29 martie – 4 iunie au fost solicitări de peste 735 milioane de lei.
În pofida pandemiei, tot mai mulți români vor să-și cumpere o locuință, iar o bună parte dintre ei optează pentru programul "Noua Casă". O arată cifrele, potrivit cărora, în primele două luni de la startul programului, a fost epuizat aproape jumătate din plafonul de 1,5 miliarde lei alocat pentru acest an.Până acum au aplicat 5.500 de persoane, iar valoarea totală a creditelor acordate este de 1,43 miliarde de lei, după cum a anunțat pe Facebook ministrul Finanțelor, Alexandru Nazare. Doar în perioada 29 martie – 4 iunie au fost solicitări de peste 735 milioane de lei. 85% au optat pentru credite cu o valoare maximă de 70.000 de euro. Iar plafoanele se stabilesc în funcție de categoria în care se încadrează locuința. Pentru locuințele care valorează cel mult 140.000 de euro, plafonul maxim de garantare este de 60%. În acest caz, avansul pe care ar trebui să-l plătești este de 15%.